Cul
cuadri definitîf des iscrizions pal prossim an scolastic, al ven fûr
che lis scuelis bretonis a imersion Diwan a varan ancje vie pal an
2016-2017 un aument dal 6% dai students, compagn di ce che a vevin za
vût intal an scolastic che si è a pene sierât. Plui in detai,
intes primariis si varan 3.016 fruts (+5,86%) e tes secondariis 1.326
students (+6,25%), dividûts in 151 classis e cun 160 insegnants e 19
suplents. La incressite dai students però e met ancjemò plui sot
pression un organic za tirât. Cun di fat, dongje di vê numars no
masse alts, chel des Diwan al è un cuarp insegnant in medie avonde
zovin e che duncje al dopre plui dispès formis di lavôr a timp
parziâl o periodis di permès par maternitât e paternitât. Cun chê
di superâ cheste situazion si cirarà duncje di infuartî il
personâl, massime cu la zonte di timps parziâi e di suplencis.
Font:
Le
Telegramme,
28/06/16
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn smo_Latn zho_Hans unk